Paris, Bern û Lozan de serkêşîya ciwanan de, çarçewa ‘’Cenga azadiyê bi ser bixin’’ de tecrîdê vera Rayberê Şarê Kurdî Abdullah Ocalanî ame şermezarkerdene û azadîya Ocalanî ameye waştene.
Paytextê Fransa Paris de serkêşîya ciwanan de vera tecrîdê Îmraliyî rayraşîyayîşêk ame kerdene. Dima ciwanan eşkerayîyêke daye û pare kerd ke heta ke Abdullah Ocalan azad nêbo ê do çalakîyanê xo rê dewam bikerê.
Şaristanê Lozanî yê Swîsre de meydanê St. Laurentî de ciwanan çalakîyêke kerde. Çalakîye de Hemleya 15ê Tebaxe zî ameye selamkerdene. Dima ciwanan standêk akerde û tede derheqê tecrîdî de agahîyî dayî.
Paytextê Swîsre Bern de ciwanan çalakîyêke kerde. Çalakîye de ame vatene ke xoverdayîşê Îmraliyî yê Rayberê Şarê Kurdî Abdullah Ocalanî şar û gerîlayan rê beno çimeyê îlhamî. Ciwanan qiseykerdişan ra dima zî çalakîya roniştişî kerde.
